laion/Wikipedia-Exotic huggingface dataset:
פארק שער הזהב

פארק שער הזהב (באנגלית: Golden Gate Park) הוא פארק עירוני גדול (4.12 קמ"ר) שנמצא בסן פרנסיסקו, קליפורניה. הוא מעוצב כמלבן, ודומה לסנטרל פארק בניו יורק אך גדול ממנו ב-20%. 13 מיליון המבקרים שפוקדים אותו בשנה זיכו אותו במקום השלישי ברשימת הפארקים הפופולריים בארצות הברית. העבודה על הפארק החלה כבר בשנות ה-60 של המאה ה-19, כאשר תושבי סן פרנסיסקו ביקשו ליצור לעירם פארק שיתחרה בפארק המפורסם של ניו יורק, הסנטרל פארק, אך היא הסתיימה רק כעבור עשור. העבודה בוצעה בידי המהנדס האזרחי ויליאם המונד הול והאסיסטנט שלו, ג'ון מקלארן (שחי בפארק עד שמת ב-1943), והתנהלה בשטח בלתי־מיושב, מכוסה חול. ב-1875 ננטעו במקום 60,000 עצים (בעיקר אקליפטוסים, אורנים וברושים) על מנת לייצב את החול. מספר זה הוכפל עד ל-1879, אז היו בפארק כבר 155,000 עצים. המוזיאון, שנקרא על שמו של איל ההון מ. ה. דה יאנג, נפתח בינואר 1921. הוא מאכלס יצירות של מספר אמנים אמריקניים (הופר, למשל) ושימש במקור חלק מתערוכת אמצע החורף הבינלאומית של 1894 בקליפורניה - שארגן מר דה יאנג. המבנה נבנה מחדש ונפתח לקהל ב-2005. 20,000 המטרים הרבועים של גן התה היפני בפארק שער הזהב מהווים את הגן היפני הציבורי הראשון בארצות הברית. את הגן עיצב מאקוטו האגיווארה, לקראת תערוכת אמצע החורף הבינלאומית של 1894 בקליפורניה, וכלל בו אלמנטים שונים שנותרו עד היום: גשר דראם ובית התה, למשל. מאוחר יותר נוספו לגן פגודה וגן זן. אצטדיון קזאר, שנבנה בין 1922 ל-1925 בקצה הדרום-מזרחי של הפארק. האצטדיון זכה לארח מספר תחרויות אתלטיקה ושימש כאיטדיון הבית של סן פרנסיסקו 49' בין 1946 ל-1970, וב-1960 אירח למשך עונה גם את האוקלנד ריידרס. האצטדיון, שהכיל 59,000 מושבים, פורק ב-1989 והוחלף באצטדיון מודרני בעל 9,044 מושבים, שמחזיק בהעתק של קשת הבטון שהוצבה בכניסה לאיטדיון הישן. לאחרונה, משמש האצטדיון לכדורגל, לאקרוס וכן מאכלס את תחרות הפוטבול השנתית של תיכוני העיר. חממת הפרחים שבפארק היא אחת מהחממות הגדולות בעולם, והיא בנויה מעץ ושמשות זכוכית מסורתיות. החממה נפתחה לקהל הרחב ב-1879 ומאז שרדה שתי שריפות, רעידת אדמה, סערה. הפעם האחרונה בה נפתחה החממה מחדש הייתה בספטמבר 2003. חורשת ההנצחה לנפגעי האיידס (AIDS Memorial Grove) מוקדשת לאנשים שמתו כתוצאה ממחלת האיידס. מנהל החורשה, תום ויאנד, אמר ש"חלק מהקסם של החורשה היא שכאתר שלא מקבל כסף מהממשלה, היא נותרה מחוץ למחלוקות סביב המחלה." צ'ארלי צ'פלין צילם סצינות לשני סרטים לפחות בפארק (A Jitney Elopement ו-In the Park, שניהם מ-1915). בסרטו של אורסון ולס הליידי משנחאי (The Lady from Shanghai) מופיעה סצנה שצולמה באקוריום שטיינהרט, בבניין הישן של אקדמיית המדעים של קליפורניה (California Academy of Sciences). גם בסרט הרולד ומוד צולם חלק מהפארק - חממת הפרחים הגדולה שנבנתה ב-1878. בסרט זכרונותיה של גיישה צולם גן התה היפני, והרשימה עוד ארוכה. בסרט מסע בין כוכבים 4: השיבה הביתה ספינת החלל נחתה בפארק, אבל הסצנה צולמה למעשה בפארק אחר, ליד לוס אנג'לס. אתר האינטרנט הרשמי של פארק שער הזהב (באנגלית) אתר הפארק (לא-רשמי) (באנגלית) היסטוריה ומפות ממחלקת הפנאי והפארקים של סן פרנסיסקו (באנגלית) מפת הפארק (באנגלית) אחרי הסנטרל פארק בניו יורק ופארק לינקולן בשיקגו Most Popular Titles With Location Matching Golden Gate Park San Francisco California USA, באתר IMDb
רבי יוסי בן זמרה

רבי יוסי בן זמרא היה תנא וכהן. חי בתקופת המעבר בין התנאים לאמוראים. רבי יוסי בן זמרא היה ממשפחה מיוחסת ובתו נישאה לבנו של רבי יהודה הנשיא. יש אומרים שהיה צאצא של דוד המלך. מצד אביו היה כהן. רוב מאמריו של רבי יוסי עוסקים באגדה ורובם נמסרו על ידי תלמידו רבי אלעזר בן פדת. על מאמרו ה"סתום" (כלומר מאמר שאינו עולה בקנה אחד עם ההגיון הפשוט), בקשר עם אורך פסיעותיו של אברהם אבינו, כתב רבי חיים ויטאל מאמר שלם הנקרא "אגרת רבי חיים ויטאל". מאמרים רבים שאמר רבי יוסי בן זמרא, או שנאמרו בשמו עוסקים באיסור לשון הרע, כגון מאמרו במסכת ערכין אמר רבי יוחנן משום רבי יוסי בן זימרא מאי דכתיב (תהילים ק"כ) מה יתן לך ומה יוסיף לך לשון רמיה? אמר לו הקב"ה ללשון כל אבריו של אדם זקופים, ואתה מוטל, כל אבריו של אדם מבחוץ, ואתה מבפנים, ולא עוד, אלא שהקפתי לך שתי חומות, אחת של עצם ואחת של בשר. — מסכת ערכין דף ט"ו, עמוד ב' הסבר: הלשון שהיא האבר האחראי על הדיבור, נבראה מוגנת בכמה וכמה הגנות, כדי שהדיבור לא יצא בקלות, ולאדם תהיה שהות לחשוב, טרם שהוא מוציא דבר פסול מפיו. מושב כרם בן זמרה נקרא על שמו, מכיוון שעל פי המסורת הוא קבור בתחום המושב. כמו כן, על שמו קרויים נחל בן זמרה והר בן זמרה הסמוכים למושב. משה יהודה בלוי (עורך), "רבי יוסי בן זמרה", יחוסי תנאים ואמוראים, ברוקלין ה'תשנ"ד, עמודים שס"ח-שס"ט, באתר היברובוקס הרב אהרן הימן, "ר' יוסי בן זמרא הכהן", תולדות תנאים ואמוראים, לונדון, תר"ע, חלק ב, עמודים 723-722, באתר היברובוקס משה בן שלמה עמאר, הילולא דרבי יוסי בן זמרא, תשס"ד תלמוד בבלי, מסכת כתובות, דף ס"ב, עמוד ב' לפי דעת רש"י שם, הסיבה שלא השתדך רבי יהודה הנשיא עם רבי חייא, היה מפני שלא היה צאצא של דוד המלך אלא של אביו ישי, ומכאן שרבי יוסי בן זמרא היה צאצא של דוד המלך. אם כי לפירוש המהרש"א שם אין הוכחה מהגמרא. תלמוד בבלי, מסכת יומא, דף ע"ח, עמוד א'. אגרת רבי חיים ויטאל
רשות מחוקקת

רשות מחוקקת היא הרשות האחראית על חקיקת החוקים במדינה, ולעיתים מהווה רשות מבקרת על הרשות המבצעת. ברוב הדמוקרטיות הייצוגיות בעולם ישנן שלוש זרועות שלטוניות הנבדלות זו מזו. הרשות המחוקקת בדרך כלל מכונה בשם "פרלמנט" (parliament), או 'בית נבחרים'. הרשות המחוקקת של מדינת ישראל היא הכנסת. הרשות המחוקקת היא הגוף שתפקידו לקבוע את הנורמות של המדינה, לרוב בדרך של חוקים: חקיקת חוקים חדשים, וכן ביטול ותיקון חוקים קיימים. לרשויות מחוקקות שונות ברחבי העולם שמות שונים, וכן שיטות החקיקה ומבנה הרשות משתנה ממדינה למדינה. בשיטה הפרלמנטרית, העם בוחר את נציגיו לרשות המחוקקת והיא הממנה את הרשות המבצעת או מאשרת את הרכבה. שיטה זו היא שיטת הבחירה הקיימת כיום במדינת ישראל. לעומת זאת, בשיטת בחירה ישירה, העם בוחר הן את חברי הרשות המחוקקת והן את ראש הרשות המבצעת, כך שהרשות המבצעת תלויה פחות ברשות המחוקקת. ישנן רשויות מחוקקות המורכבות מבית מחוקקים אחד (כך בישראל, בה הכנסת היא בית המחוקקים היחיד), וישנן רשויות בנות שני בתי מחוקקים המכונים בית עליון ובית תחתון (כך בארצות הברית, בה חוק צריך לעבור את אישור בית הנבחרים (הבית התחתון) והסנאט (הבית העליון)). לעיתים כוללות רשויות מחוקקות שלושה ואפילו ארבעה בתי נבחרים, או שלושה גופים (כך הדבר בממלכה המאוחדת ובממלכות חבר העמים, בהם הפרלמנט הבריטי מורכב מבית תחתון – בית הנבחרים הבריטי, בית עליון – בית הלורדים ומהמונרך המאשר את החוקים). ברוב השיטות הפרלמנטריות הבית התחתון הוא החזק מבין שני בתי המחוקקים, אולם ישנן שיטות בהם לשני בתי הנבחרים מעמד שווה או מעמד דומה. רשות מחוקקת יכולה להתקיים גם בדיקטטורות. במקרה זה מצויות סמכויות הרשות בידי אדם אחד (הדיקטטור, ולא בידי גוף נבחר). גם במדינות דמוקרטיות מצויות סמכויות שונות של הרשות המחוקקת בידי גופים שאינם מהווים חלק מבית המחוקקים. חלק מסמכויות אלה מצויים בידי גופים השייכים לרשויות אחרות ובהם הרשות המבצעת והרשות השופטת, ולעיתים לשרי ממשלה ולגופי צבא ושיטור (השייכים לרשות המבצעת) וכן לגופים שיפוטיים (השייכים לרשות השופטת) יש סמכויות להתקין תקנות. בשטחי יהודה ושומרון אשר בשליטת ישראל, נתונות סמכויות החקיקה באפן חלקי בידי המושל הצבאי, והחוקים המתקבלים בכנסת טעונים אישור מצידו על מנת שיחולו בהם. היו שיטות ממשל בהן לא היווה הפרלמנט חלק מהרשות המחוקקת. כך למשל באימפריה העות'מאנית, לא היה הפרלמנט, שהתכנס לעיתים רחוקות חלק מהרשות המחוקקת. כל סמכויות החקיקה היו נתונות בידי הסולטאן, והפרלמנט נחשב גוף מייעץ בלבד. הרשות המחוקקת קיימת בכל רמות השלטון. במדינה פדרלית תתקיים רשות מחוקקת הן ברמה הפדרלית, והן ברמה המדינתית, ובהתאם יפעלו בתי מחוקקים מדינתיים לצד הרמה הפדרלית. ברמת השלטון המקומי יכולות סמכויות החקיקה להיות בידי גוף מבצע (שר בממשלה או ראש עיר) או בידי אספה מחוקקת (כגון מועצת עיר). רשות שופטת רשות מבצעת בחירות כנסת הגדולה מדיה וקבצים בנושא רשות מחוקקת בוויקישיתוף אסף שפירא, הליכי מינוי שופטים – מבט השוואתי, באתר המכון הישראלי לדמוקרטיה, 25 באפריל 2012 תפקיד הפיקוח של הרשות המחוקקת על הרשות המבצעת – הרשות המחוקקת כרשות מבקרת, אתר המכון הישראלי לדמוקרטיה סעיף 1 לחוק הפרשנות, התשמ"א–1981 מגדיר חיקוק – "חוק או תקנה"; כינוי משותף זה משקף את העובדה שמבחינות רבות אין הבדל בין חוק לתקנה, שהרי שניהם יוצרים נורמה כללית שיש לציית לה. ת"א (מחוזי ירושלים) 4103/02 עיזבון המנוח ג'סאן יוסף מוסא עזיזה ז"ל נ' אמג'ד עיסא מוחמד אלעזה, תק-מח 2009(3), 3400, 3415 (2009)
הסנאט

האם התכוונתם ל... סנאט – גוף פוליטי הסנאט הרומי – גוף שלטוני שפעל ברומא העתיקה, תחילה הוא החל כגוף מייעץ למלך וכשזה הודח הוא הפך לגוף המרכזי במדינה. הסנאט של ארצות הברית – הבית העליון של הפרלמנט של ארצות הברית (יחד עם בית הנבחרים) המרכיבים את הקונגרס האמריקני - הפרלמנט (הרשות המחוקקת) של ארצות הברית. הסנאט של קנדה – הבית העליון של הפרלמנט של קנדה. הסנאט – הבית העליון של הפרלמנט הצרפתי. הסנאט של פולין – הבית העליון של הפרלמנט הפולני. הסנאט האוסטרלי – הבית העליון של הפרלמנט של אוסטרליה. הסנאט (מצרים) – הבית העליון של הפרלמנט המצרי הסנאט האירי
1945 בקולנוע

ערך מורחב – 1945 בצבת הקנאה בכבלי השכחה עמק החרוץ הרימו עוגן פעמוני סנט מרי יריד המדינה פרס אוסקר הסרט הטוב ביותר: סוף השבוע האבוד השחקן הטוב ביותר: ריי מילאנד – סוף השבוע האבוד שחקן המשנה הטוב ביותר: ג'יימס דאן – אילן גדל בברוקלין השחקנית הטובה ביותר: ג'ואן קרופורד – מילדרד פירס שחקנית המשנה הטובה ביותר: אן רוויר – נשיונל ולווט הבמאי הטוב ביותר: בילי ויילדר – סוף השבוע האבוד פרסי גלובוס הזהב: הסרט הטוב ביותר: סוף השבוע האבוד הבמאי הטוב ביותר: בילי ויילדר – סוף השבוע האבוד השחקן הטוב ביותר: ריי מילאנד – סוף השבוע האבוד השחקנית הטובה ביותר: אינגריד ברגמן – פעמוני סנט מרי 9 בפברואר – מיה פארו, שחקנית 3 במרץ – ג'ורג' מילר, במאי קולנוע 29 במרץ – יהודה בארקן, שחקן, תסריטאי ובמאי 21 במאי – ריצ'רד האץ', שחקן 31 במאי – ריינר ורנר פאסבינדר, במאי 26 ביולי – הלן מירן, שחקנית 14 באוגוסט – סטיב מרטין, שחקן וקומיקאי 14 באוגוסט – וים ונדרס, במאי 21 בנובמבר – גולדי הון, שחקנית הבית בו אני גר הרימו עוגן סוף השבוע האבוד רומא עיר פרזות 1944 בקולנוע 1945 1946 בקולנוע שנים בקולנוע סרט קולנוע מדיה וקבצים בנושא 1945 בקולנוע בוויקישיתוף שנת 1945 במסד-הנתונים הקולנועיים IMDb
בית אשל (פירושונים)

האם התכוונתם ל... בית אשל – יישוב עברי בקרבת באר שבע, שנחרב במהלך מלחמת העצמאות רחוב בית אשל – רחוב בצפון יפו שם עברי שניתן בעבר לבית מלון (אשל = אכילה, שתייה, לינה), כגון: בית אשל ירושלים בית סוהר אשל – בית סוהר בסמוך לבאר שבע אשל (פירושונים)
לימור מרמלשטיין

לימור מרמלשטיין היא שחיינית עבר, אלופת ישראל ושיאנית ישראל בשחייה. התמחתה בסגנון חזה. מרמלשטיין גדלה במבשרת ציון בתם של ליאורה ויעקב, בת שנייה מבין ארבעה ילדים. היא התאמנה בקבוצת השחייה של הפועל ירושלים ואחר כך בקבוצה העירונית היריבה ירושלים רבתי בהדרכתם של דימה רבינסקי וברי אבנר. בשנת 2000 התגייסה לשייטת בעקבותיו של אחיה הבכור, הראל ושרתה כמדריכת כושר קרבי. אחיה, סרן הראל מרמלשטיין, קצין הקומנדו הימי נהרג בקרב סמוך לטול כרם, ב-26 בספטמבר 2002. בתחרות שחייה גביע חיפה הבינלאומי שנערכה במאי 1997 קבעה מרמלשטיין במשחה ל-200 מטר חזה תוצאה של 2:38.13 דקות. בתחרויות השחייה של המכביה ה-15 שנערכו ביולי אותה שנה היא זכתה במדליית כסף במשחה ל-100 מטר חזה בתוצאה של 1:15.51 דקות, אחרי אילנה קבאדלו מארצות הברית (1:15.42 דקות). באליפות ישראל בשחייה שנערכה בווינגייט באוגוסט 1998 קבעה מרמלשטיין במשחה ל-100 מטר חזה שיא ישראלי חדש של 1:13.08 דקות, שיפור לשיא הוותיק בן ה-7 שנים וחצי של נטע כהן (1:14.22 דקות). שיא זה החזיק מעמד 7 שנים עד שנישבר על ידי נסטיה קורוטקוב (1:12.24 דקות). באליפות ישראל (בריכת 25 מטר) שנערכה בסוף ינואר 1999 קבעה מרמלשטיין שני שיאים ישראלים חדשים, במשחה ל-100 מטר חזה בתוצאה של 1:12.00 דקות, שיפור לשיא בן ה-7 שנים של נטע כהן (1:12.38 דקות) ובמשחה ל-200 מטר חזה בתוצאה של 2:33.98 דקות, שוב שיפור לשיא בן ה-7 שנים של נטע כהן (2:34.04 דקות). פליקס פריש ולימור שמואל, סרן הראל מרמלשטיין: "הוא הצטיין בכל", באתר ynet, 26 בספטמבר 2002 שחייה: שיא ישראלי חדש לקורוטקוב בת ה-15, באתר ynet, 3 באוגוסט 2005
מסדר ניו זילנד

מסדר ניו זילנד (באנגלית: The Order of New Zealand) הוא אות הכבוד הגבוה ביותר המוענק בניו זילנד. האות מוענק לאדם שביצע שירות יוצא דופן לכתר ולאומה של ניו זילנד, בין בהיותו אזרח ובין בהיותו איש צבא. מסדר ניו זילנד נוסד ב-6 בפברואר 1987 בהתבסס על מסדר ההצטיינות של הממלכה המאוחדת. על פי תקנון המסדר חברים בו בכל עת 20 חברים רגילים, ובראשו עומד המונרך של ניו זילנד. בנוסף ישנם "חברים נוספים" ו"חברי כבוד" אשר אינם נמנים במניין חברי המסדר. חברי המסדר רשאים להוסיף את הקידומת "ONZ" לשמם. סמל המסדר הוא מדליון שעליו סמל ניו זילנד בצבעי זהב ואמייל צבוע, הנישא על סרט אדום. מדיה וקבצים בנושא מסדר ניו זילנד בוויקישיתוף מסדר ניו זילנד באתר ראש ממשלת ניו זילנד (באנגלית) מסדר ניו זילנד באתר צבא ניו זילנד (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
פיית השיניים (סרט)

פיית השיניים (באנגלית: Tooth Fairy) הוא סרט קולנוע אמריקאי מסוגת הקומדיה והפנטזיה, שבוים על ידי מייקל לאמבק והופץ על ידי פוקס המאה ה-20. דרק תומפסון (דוויין ג'ונסון) הוא שחקן הוקי קרח מפורסם שמכונה "פיית השיניים", עקב אלימותו הרבה שגורמת ליריביו לאבד שיניים. לאחד מילדיה של חברתו, נופלת שן, שהיא שמה מתחת לכרית, ומקבלת עבורה דולר. דרק מוצא את הדולר וגונב אותו, ובבוקר מוצא מתחת לכריתו זימון מפיות השיניים. הוא מצמיח כנפיים ומועבר לעולם הפיות, ונגזר עליו לשמש כפיית שיניים למשך שבועיים, כדי לכפר על מה שעשה. דרק בהתחלה חושב שהכול היה חלום, כשמתעורר ללא כנפיים ובגודל טבעי, אך מגלה שהכול היה אמת. דרק מנסה את מיטבו להיות פיית שיניים טובה, אך נכשל ואף גורם לנזק. לבסוף דרק לומד איך להיות פיית שיניים ואדם טוב, והוא משוחרר מעבודתו כפיית שיניים, והפיות מפזרות עליו אבק שכחה, כדי שלא יזכור את תקופתו כפיית שיניים. דרק מציע לחברתו נישואים, וחברתו, שראתה שהוא נהפך לאדם טוב יותר, מסכימה. אתר האינטרנט הרשמי של פיית השיניים "פיית השיניים", במסד הנתונים הקולנועיים IMDb (באנגלית) "פיית השיניים", באתר נטפליקס "פיית השיניים", באתר AllMovie (באנגלית) "פיית השיניים", באתר Rotten Tomatoes (באנגלית) "פיית השיניים", באתר Box Office Mojo (באנגלית) "פיית השיניים", באתר Metacritic (באנגלית) "פיית השיניים", באתר אידיבי "פיית השיניים", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
סילבה

סילבה (Silva) הוא שם המשפחה הפורטוגזי הנפוץ ביותר. האם התכוונתם ל... פוליטיקאים אניבל קבאקו סילבה – נשיא פורטוגל בין 2006 ל-2016 מרינה סילבה – פעילה סביבתית ופוליטיקאית ברזילאית ארטור דה קוסטה אה סילבה – איש צבא ופוליטיקאי ברזילאי ספורטאים אדריאן סילבה – כדורגלן פורטוגלי אנדרסון סילבה – לוחם MMA ברזילאי ברנרדו סילבה – כדורגלן פורטוגלי מיגל סילבה – כדורגלן פורטוגלי דויד סילבה – כדורגלן ספרדי ז'ילברטו סילבה – כדורגלן ברזילאי טיאגו סילבה – כדורגלן ברזילאי יאריסלי סילבה – קופצת במוט קובנית לוקאס סילבה – כדורגלן ברזילאי מרטין סילבה – כדורגלן ברזילאי מרסלו סילבה – כדורגלן אורוגוואי קלודואלדו סילבה – שחיין פאראלימפי ברזילאי רפאלה סילבה – ג'ודוקא ברזילאית אחרים אנטוניו ז'וזה דה סילווה – מחזאי פורטוגזי ממוצא יהודי דניאל סילבה – סופר מתח אמריקני פלביוס סילבה – איש צבא רומאי דה סילבה
נובה (מוזיקה אנדלוסית)

נוּבָּה היא יצירה במוזיקה האנדלוסית הצפון אפריקנית, הכוללת סולם מוזיקלי (בדומה למקאם המקובל במוזיקה המזרחית) ומערכת חוקים שעל פיהם נבנית היצירה. ערך מורחב – מוזיקה אנדלוסית על פי חוקרי ההיסטוריה של המוזיקה, מסורת מוזיקלית זו נוצרה בספרד לפני כ-1150 שנה, על ידי המוזיקאי הפרסי עלי אבן נאפיע שהיה מכונה "זיריאב". עם השלמת הרקונקיסטה חדלה המוזיקה האנדלוסית מלהתקיים עוד בספרד, והמשיכה להתקיים בארצות צפון אפריקה בשל הקשרים התרבותיים עם ספרד המוסלמית, והתעצמה בהן בהשפעת ההגירות המוריות הגדולות שהביאה הרונקיסטה. קיימות שלוש מסורות במוזיקה האנדלוסית: ההתוניסאית, האלג'יראית והמרוקאית; כל אחת מהמסורות מייצגת מספר מסוים של נובות בעלי סגנון ייחודי משלה, המיוחס למקומות שונים בספרד. עם זאת, השתיים הראשונות אינן חפות מהשפעות עות'מאניות. מקובל לחשוב שבאופן מסורתי היו 24 נובות שנוצרו על ידי זיריאב, ומבוססות על 24 מודוסים (סולמות מוזיקליים) הנקראים "טובוע" (ביחיד - "טבע"), כנגד 24 שעות היממה. כיום קיימות 13 נובות הידועות בשלימותן, הכוללות קטעים מסוימים של נובות שאינן ידועות בשלימותן. בדומה לסוויטה במוזיקה המערבית, לכל נובה מספר פרקים מוזיקליים (הפרק מכונה "מיזאן"). הנובה מורכבת מ-5 פרקים שלכל אחד מהם מערכת קצבית קבועה, כשבין פרק לפרק מבוצע אלתור המוכנה "בייתין". היצירה מבוצעת על ידי מקהלת זמרים ומקהלת נגנים המנגנים על דרבוקה, תוף מרים, עוד, כינור ורבאב. בדומה למקאם במוזיקה הערבית והמזרחית, הנובה אינה מייצגת רק סולם מוזיקלי הייחודי לה, אלא גם מערכת כללים שעל פיהם מבוצעת היצירה. עם זאת, בשונה מהמוזיקה הערבית והמזרחית, הנובה עושה שימוש בצלילים של טונים וחצאי טונים, לא ברבעים ושמיניות, על הנייר, אבל בשעת הביצוע ודרך הטיפול של הסילסולים האנדלוסים נוֹצָרִים רבעי טון, ושמיניות טון. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ערך מורחב – שיר ידידות במסורת הליטורגית של יהודי מרוקו נעשה שימוש נרחב בנובות, בעיקר ב-שירת הבקשות, המוסודרת לפי אחת עשרה הנובות הידועות שם. יתירה מזאת, יש טוענים שקטעי מוזיקה אנדלוסית שנשכחו אצל הערבים השתמרו אצל יהודי מרוקו. מדיה וקבצים בנושא נובה בוויקישיתוף הנובה האנדלוסית; הזמנה לפיוט נובה, באתר אנציקלופדיה בריטניקה (באנגלית) הדגמות ונגינת הנובה האנדלוסית: https://youtube.com/playlist?list=PLqLeyhwWfYNCpLcAxEz7eLMdG-KUk_x6v&si=NYyjKRjsPNLq_O5l
הארי פוטר והמסע האסור

הארי פוטר והמסע האסור (באנגלית: Harry Potter and the Forbidden Journey) הוא מתקן אפל, חלק מאזור עולם הקסמים של הארי פוטר שבפארק השעשועים איי ההרפתקאות, השוכן באתר הנופש אולפני יוניברסל שבאורלנדו, פלורידה, ארצות הברית. מתקן זהה נמצא גם באולפני יוניברסל יפן. בניית המתקן החלה בשנת 2007 והוא נפתח לקהל ב-18 ביוני 2010. המתקן הוא המתקן המרכזי ב"עולם הקסמים של הארי פוטר" ומיועד להמחיש למבקרים בו אירועים וסצנות מסדרת ספרי הארי פוטר מאת הסופרת ג'יי קיי רולינג, והוא מבוסס על מראה האתרים כפי שהופיעו בסדרת הסרטים המבוססת על הספרים. המבקרים יכנסו אל טירת הוגוורטס בה יראו חדרים שונים אשר הופיעו בסדרת הסרטים, ובהם גלריית הדיוקנאות, חדרו של מנהל בית הספר, כיתת לימוד של ההגנה מפני אמנויות האופל, והמועדון של גריפינדור. בהמשך המבקרים יתבקשו להגיע לחדר הרצאה, אולם בדרכם יפגשו את הארי פוטר, רון ויזלי והרמיוני גריינג'ר אשר יקראו להם לבוא עימם, בניגוד לעצת מצנפת המיון. בשלב זה המבקרים יתיישבו ב"ספסלי הקסם" אשר יאפשרו להם לעוף ברחבי הטירה, לראות את הערבה המפליקה, לברוח מדרקון ולהשתתף במשחק קווידיץ'. בסיום המסע יגיעו המבקרים לחדרו של ארגוס פילץ' שהוא בעצם חנות בו יכולים המבקרים לרכוש חפצים שהוחרמו לכאורה על ידי פילץ'. מדיה וקבצים בנושא הארי פוטר והמסע האסור בוויקישיתוף אתר האינטרנט הרשמי של הארי פוטר והמסע האסור (באנגלית)
שטחי חסות של הכתר הבריטי

שטחי חסות של הכתר הבריטי (באנגלית: Crown Dependencies) הם טריטוריות הנמצאות בבעלות הכתר הבריטי ותחת שלטון בית המלוכה, אך אינם חלק מהממלכה המאוחדת, בניגוד לטריטוריות הבריטיות שמעבר לים שנמצאות בבעלות הממלכה המאוחדת. שטחי החסות כוללים את איי התעלה ג'רזי וגרנזי השוכנים בתעלת למאנש, ואת האי מאן בים האירי. מאחר שמדובר בתחומי שיפוט נפרדים, שטחי החסות אינם מהווים חלק רשמי מהממלכה המאוחדת, אך כל שלושת שטחי החסות חברים במועצה הבריטית-אירית. החל משנת 2005 מכהן בכל אחד משטחי החסות שר ראשי, המחזיק בסמכויות דומות לראש ממשלה. אולם, מאחר שמדובר ברכוש של הכתר הבריטי השטחים אינם נחשבים למדינות ריבוניות בזכות עצמם, והסמכות לחוקק חוקים המשפיעים על האיים נמצאת בידי הרשות המחוקקת שלהם, תוך קבלת הסכמה מהכתר באמצעות המועצה המלכותית. שטחי החסות, ביחד עם הממלכה המאוחדת, ידועים באופן קולקטיבי כ"האיים הבריטיים". מאז כניסתו לתוקף של חוק האזרחות הבריטית 1981 הם נחשבים כחלק מהממלכה המאוחדת לצורך עניינים חוקיים הקשורים לאזרחות וללאום הבריטיים. מדיה וקבצים בנושא שטחי חסות של הכתר הבריטי בוויקישיתוף "Guernsey - The World Factbook". www.cia.gov. 30 במרץ 2022. ארכיון מ-12 בינואר 2021. נבדק ב-4 בינואר 2022. {{cite web}}: (עזרה) "Jersey's population increases by 1,100 in the last year". www.itv.com/. 18 ביוני 2020. ארכיון מ-18 ביוני 2020. נבדק ב-4 בינואר 2022. {{cite web}}: (עזרה) "2016 Isle of Man Census Report" (PDF). Gov.im. ארכיון (PDF) מ-28 באפריל 2020. נבדק ב-19 ביולי 2019. {{cite web}}: (עזרה) ערך זה הוא קצרמר בנושא הממלכה המאוחדת ובנושא איים. אתם מוזמנים לתרום לוויקיפדיה ולהרחיב אותו.
שלמה כץ (ראש ישיבה)

הרב שלמה דוד כץ (נולד בה' באב ה'תש"ח, 10 באוגוסט 1948) הוא ראש ישיבת חברון בירושלים. נולד בירושלים לשרה, בתו של רבי גדליה משה גולדמן, האדמו"ר מזוועהיל, ולאהרן משה כץ. אביו היה מראשי חסידי ראדזין, ומונה על ידי האדמו"ר מראדזין לנהל את ישיבת סוד ישרים של חסידי ראדזין בירושלים. כמו כן עמד בראש "ועד חסידי ראדזין בארץ ישראל" שהוציאו לאור כמה מספרי האדמו"רים של איזביצה ראדזין. בצעירותו למד בישיבת תפארת צבי ולאחר מכן בישיבת חברון. כעבור שנה עבר לישיבת נחלת דוד, ואחר כך המשיך לישיבת בריסק. נישא לטובה מישקובסקי, בת הרב אליהו מישקובסקי, ראש ישיבת כנסת חזקיהו בכפר חסידים. לאחר נישואיו למד בכולל בריסק. זמן קצר אחר נישואיו, בשנת תשל"ח, התמנה לר"מ בישיבת אור אלחנן בשכונת רוממה עד לשנת תשמ"ז, ובשנת תשמ"ז החל למסור שיעורים בישיבת חברון. בשנת תשנ"ז, לאחר פטירתו של הרב אברהם פרבשטיין, הוחלט למנותו לראש ישיבה, לצד הרב דוד כהן והרב משה מרדכי פרבשטיין. בשנים אלו היה הרב כץ הדומיננטי שבין ראשי הישיבה, בעיקר בענייני קבלת החלטות בישיבה ובקבלת תלמידים חדשים אליה. במוצאי יום כיפור תשס"ג נפטרה אשתו, ולאחר פטירתה הפחית את מעורבותו בענייני הישיבה, ובכללם קבלת תלמידים חדשים. במקביל החל למסור שיעורים בסדר קדשים בישיבת יגדיל תורה בירושלים לבחורים ממוצא אמריקאי הלומדים בשיטת ישיבות בריסק. בשנת תשס"ה נישא שנית ועבר להתגורר בשכונת הר נוף ומונה לרב בית הכנסת פני שמואל. דרך לימודו של הרב כץ דומה לדרך המקובלת בישיבות בריסק אך שונה מעט. הוא נוהג להתמקד בעיקר ביסוד דברי הגמרא ופרשניה העיקריים, בדברי הרמב"ם ומפרשיו, ובדברי רבי חיים הלוי סולובייצ'יק. הוא מתעכב בדרך כלל גם על נקודות שאחרים לא מתעכבים עליהן. בשונה מראשי ישיבה רבים במגזר החרדי, הוא מתנגד לשיטת הלימוד הכוללת התעכבות בסוגיות מסוימות ודילוג על אחרות, ולשיטתו יש להקפיד על הספק סדיר בסוגיות תוך קצב לימוד יחסית מהיר, במקביל לרכישת ידע תורני מקיף. כתלמיד ישיבות בריסק, סדר לימודו האישי עוסק רבות בסדר קדשים, והוא נוהג למסור שיעורים בנושאים אלו מחוץ למסגרת הישיבה. עד עתה יצאו לאור חלק קטן משיעוריו על סדר קדשים על ידי תלמידיו. על מסכת זבחים בשם נפש טובה, ועל מסכת מעילה בשם זיכרון נפש טובה. ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
טארן (מחוז)

טארן או טאר (בצרפתית: Tarn) הוא מחוז (département) בחבל (région) מידי-פירנה שבדרום צרפת, אשר נקרא על שם הנהר טארן העובר בו. המחוז הוקם בשנת 1790 על ידי איחודן של הדיוקסיות אלבי, קאסטר ולבור אשר השתייכו לפרובינציית לנגדוק. בירת המחוז היא העיר אלבי. מספרו של מחוז טארן בין מחוזות צרפת הוא 81 ובשטחו שוכנים 324 יישובים. מחוז טארן מתאפיין בשטח הררי או גבעי ובו שלושה רכסי הרים מרכזיים אשר נמשכים בכיוון דרום-מערב: רכס לקון (Lacaune), רכס סידובר (Sidobre) ורכס ההר השחור אשר משתייך לסוון (Cévennes). מדרונות ההרים מסולעים ומשמשים למרעה. הפסגה הגבוהה ביותר במחוז היא פיק דה מונטלה (Pic de Montalet) המתנשאת לגובה 1,265 מ'. אזור הגבעות מתחת לרכסי ההרים בנוי מאבן גיר ואבן חול ומשמש לגידול כרמים ומטעי פירות. מחוז טארן גובל בצפון ובמזרח במחוז אוורון, בדרום-מזרח במחוז ארו, בדרום במחוז אוד, בדרום-מערב ומערב בגארון עילית, ובצפון-מערב בטארן וגארון. מדיה וקבצים בנושא טארן בוויקישיתוף אתר האינטרנט הרשמי של טארן (בצרפתית) טארן, ברשת החברתית אינסטגרם ערך זה הוא קצרמר בנושא צרפת. אתם מוזמנים לתרום לוויקיפדיה ולהרחיב אותו.
טארן

האם התכוונתם ל... טארן (מחוז) – (Tarn) מחוז בדרום צרפת; טארן (נהר) – (Tarn) נהר בדרום צרפת; טרן
נערת הפרברים

"נערת הפרברים" הוא סרט דרמה שיצא לאקרנים בשנת 1979, בכיכובה של עפרה חזה, ומכר כ-114,000 כרטיסים בישראל. פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. הסיבה היא: ניסוחים לא אנציקלופדיים. ורד (עפרה חזה) היא בחורה עיוורת ויתומה המוכרת לפרנסתה סיגריות ומתוקים. בזמן שהיא מגששת את דרכה בחוצות יפו העתיקה היא פוגשת בשלושה בחורים לא יוצלחים ועניים הגרים בדירת שותפים. השלושה רואים את מצוקתה ואוספים אותה אל ביתם, ובנוסף עושים מאמצים רבים כדי להשיג כסף לניתוח בעיניה של ורד על מנת לנסות להחזיר את מאור עיניה. לאחר גיוס כסף רב, וכן הסתבכות עם אנשים מהעולם התחתון והשוק האפור, ורד עוברת את הניתוח בהצלחה. לאחר יציאתה מבית החולים לא מצליחה ורד לאתר את שלושת חבריה, ובעזרת אמרגן וחברת הקלטות פותחת בקריירה מצליחה כזמרת. אך דבר אחד מפריע לה לאחר הצלחתה - היכן שלושת חבריה שעזרו לה לעבור את הניתוח. עד שבהופעה בה היא מופיעה, היא שומעת קול מוכר. "נערת הפרברים", במסד הנתונים הקולנועיים IMDb (באנגלית) "נערת הפרברים", באתר AllMovie (באנגלית) "נערת הפרברים", באתר Rotten Tomatoes (באנגלית) "נערת הפרברים", באתר ספר הקולנוע הישראלי "נערת הפרברים", באתר אידיבי "נערת הפרברים", במסד הנתונים הקולנועיים KinoPoisk (ברוסית) "נערת הפרברים", במיזם "אישים" לתיעוד היצירה הישראלית הסרט המלא לצפייה ישירה באתר וואלה VOD סרטים - נערת הפרברים, מסמך באתר ארכיון המדינה Frank Bren, Amy Kronish. World cinema: Israël. Flicks Books, 1996. עמ' 247. ערך זה הוא קצרמר בנושא סרטים ישראליים. אתם מוזמנים לתרום לוויקיפדיה ולהרחיב אותו.